**Әтәч универсиадага бара.**

Катнашалар: Әтәч, Тавык, Чебиләр, Куян,Тиен, Аю, Төлке.

**Әтәч.**

Кикрикү-ү-ү-к. Бер, ике. Бер,ике. – зарядка ясый, гер күтәре.

**Радиодан тавыш**:

Тыңлагыз, тыңлагыз! Ишетми калмагыз! Куе урманыбыз уртасындагы түгәрәк аланда Универсиада үткәрелә. Спорт белән дус булган, сәламәт яшәү рәвеше алып баручы барлык урман һәм йорт җәнлекләрен. Кошларны аланга чакырабыз!

**Әтәч.**

Тавыккаем, чык әле, дим.

Бигрәк озак йоклыйсыз.

Әнә, ишеттеңме әле,

Универсиада була,ди.

Спорт дигәндә үлеп китәм,

Калалмыйм бу ярыштан.

Балаларга да бәйрәмне

Күрсәтикче берочтан.

**Тавык.**

Ярар, әйдә, әтәчкәем,

Барсак барыйк, булмаса.

Урманда адашмасак,

Төлке тотып бумаса.

**Әтәч.**

Курыкмыйм мин төлкегездән,сезнең генә ис китә.

Һәр иртәдә гер күтәрәм, минем аңа көч җитә.

**Тавык.**

Ә, шулай да, Әтәчкәем, сак булу бик тә кирәк.

Өйдән чыгып киткән чакта куркыбрак тибә йөрәк.

**Әтәч.**

Кайгырма әле, тавыккаем,

Бәйрәмгә бит барабыз.

Шундый зур ярыш барганда тимәс төлке апабыз.

Эх, барам, барам, барам,Универсиадага барам

Кул көрәше ярышында беренчелекне алам.

**“Нәни чебиләр”** –уртанчылар төркеме – аэробика.

**Әтәч белән тавык чебиләрен ияртеп баралар. Куян чыга.**

**Куян :**

Бу ни гаҗәп, бу ни хәл?

Әтәч килә, ләбаса. Ни эш төште башыңа? Ник килдең син урманга?

**Әтәч.**

Теләсә кемнән куркырга мин бит син кылый түгел.

Почмакта посып ятарга мин куркак малай түгел.

Бар дөнья шаулый, гөр килә: Универсиада була дип.

Мондый кызык ярышлардан бер мин генә калам бит.

**Куян.**

Ишетеп беләм, Әтәчкәй, спорт сөясең анысы.Урмандагы бар җәнлектә универсиада кайгысы.Кемдер гимнастика ясый, ә мин үзем йөгерәм

Йөгерү сәламәтлеккә файдалы икәнен беләм.

**Әтәч һәм куян җырлыйлар**: - Эх матур безнең урман,

Бәйрәм алдыннан бигрек. Үпкәләр чиста булсынга урман һавасы кирәк.

**Куян.**

Әйдә барыйк, Әтәч дускай, бәйрәм башланыр тиздән.

Йөгерү буенча үзем беренчелекне бирмәм.

**Тиен.**

Урманда күпме яшәп тә, мин мондый кош күрмәдем.

Куянкай синең дустың мы бу? Безнең тәлне беләме?

Тамашачы гынамы ул, ярышырга киләме?

**Әтәч.**

Мин үзем – оста көрәшче армреслинг буенча.

Ә исәбем катнашудыр болай һәрбер уенга.

Аю чыга**. Аю.**

Кемнәр монда тавышлана? Кем йокыдан уятты?

Сезнең тавыш шундый каты, авырттырды колакны.

Тиен сине таныйм инде, ә бусы – нинди җанвар?

Куян белән кая бара, безгә нинди йомышы бар?

**Әтәч.**

Мин Әтәч булам, агай, ә син аю түгелме?

Универсиадага барыйк, булыр бик тә күңелле.

**Аю.**

Үзем дә шунда барырга әзерләнәм бик күптән.

Штанга чөям, авырмыйм, дип, бал ашыйм кичен – иртән.

**Төлке.**

Кемнәр әле миннән башка бәйрәм ясый урманда?

Аю абзый, Куян, Тиен, Әтәч тә бар җит монда.

**Аю.**

Әтәч, тавыкка син тимә, кунакка килгән алар.

Универсиадага диеп, аланлыкка баралар.

**Төлке.**

Бигрәк инде, Аю абзый, мин алай явыз түгел.

Сайлап алу турын узып, кайтып киләм ярыштан.

Миннән яхшы табылмады гимнастик конкурста.

Гимнастик этюд ленталар белән.

**Аю.**

Тезелегез! Тигезләнегез!

( “УНИВЕРСИАДА” сүзе тезеле, җәнлекләр, бөтен катнашучы биечеләр кулларына берәр хәреф тоткан)

**У.** Универсиада тиздән була безнең Казанда.

**Н.** Нык көчлеләр.сәламәтләр катнашачак, ди, анда.

**И.** Иллер буйлап, дөнья буйлап.

**В.** Ватаныма киләләр.

**Е.** Еракларда.

**Р.** Россия студентларының

**С.** Спорт сөйгәнен беләләр.

**И.** Илебезнең данын яклап,

**А.** Анда чыгыш ясарбыз.

**Д.** Дус, тату, бердәм булсак,

**А.** Алдынлыкны яуларбыз!